[{"text_idx": "#000000", "text": "Liburu sailkaezin bezain gozaerraz honen hari nagusia: \"Zer gaude, paradisutik gero eta urrunago ala gertuago?\". Denok gara paradisu bila bizi garen surflariak."}, {"text_idx": "#000002", "text": "Argazki-muntaia ikusgarriak ziren, zinez ederrak. Dopamina izena jarri zioten kanpainari."}, {"text_idx": "#000003", "text": "Ez nekien zer zen dopamina, baina \u201cdoping\u201d eta \u201cadrenalina\u201d hitzen mundukoa zirudien. Surfak ematen dizkigun sentsazio txuteei egingo zien erreferentzia."}, {"text_idx": "#000004", "text": "Urte batzuk geroago, surf bideo ezohikoa atera zuen marka hark, eta urazpiko argazkiak egiteko izan zituzten komeriak suma daitezke bertan. Ez zituzten igerilekuren batean egin; instalazioak jarri zituzten Balin urazpian!"}, {"text_idx": "#000005", "text": "Bideoaren testuak dioenez, euforia neurotransmisore bati esaten zaio dopamina biokimikan. Norbaitek erakartzen gaituenean, dopamina askatzen du gure garunak, eta erreakzio horren antzekoa lortzen omen dugu sexua, musika edo surfa gozatzerakoan."}, {"text_idx": "#000006", "text": "Dopamina, adrenalina, endorfina, bitamina eta beste mina asko ere ematen dizkigu surfak. Sanoa da printzipioz, baina ezin hura gabe bizi."}, {"text_idx": "#000008", "text": "\u201cUn surfista en busca del parai\u0301so\u201d"}]